text: "La n’ara ja parlet de ricetet
   Ne de paraige ne de nobilitet
   Ne de grant cors ne de legier costet
   Ne de caucier ne d’ermin engolet:
   Chent mile marc de deniers moneet
   N’i valent mie un boujon empenet,
   S’il en chest siécle ne sont por Diu donet;
   Ne rois ne cuens n’i menra poestet,
   Mais chil seront le jor tot coronet
   Et trait avant et signor apielet
   Ki chi aront vescut en casteet
   Et maintenue droiture et caritet
   Et viers lor proismes par bone foit erret,
   Ckil troveront le postic aornet
   Et le portier de l’ovrir apriestet,
   Et tot li autre iérent en sus botet
   Et as diables en lor mains delivret.
  